*Általános információk:*

Kurzus megnevezése: Belső terek építészete-

belsőépítészet és bútortervezés

Kurzus kódja: PMRTENE029-GY-01

Szemeszter: Építész osztatlan 9..

Kredit(ek) száma: 3

Órák száma: 3 Gyakorlat /Hét

Értékelés: Félévközi jegy

Oktatók: Belsőépítészeti, Alkalmazott és Kreatív Design Tanszék

Dr. BORSOS Ágnes, egyetemi docens (tantárgyfelelős)

Iroda: 7624 Hungary, Pécs, Boszorkány u. 2 No B-327

E-mail: agnesborsos@mik.pte.hu

PETŐ Alexandra, egyetemi tanársegéd

Iroda: 7624 Hungary, Pécs, Boszorkány u. 2 No B-327

E-mail: peto.alexandra@mik.pte.hu

*Célkitűzések:*

Ez a tárgy: „Belső terek építészete“, a belsőépítészeti szakterületre fókuszál és egészen az építészet műfaji határáig jut. Ennél a határnál az építészeti design, az ipari designnal találkozik, kezet fognak, majd elválnak egymástól.

*A kurzus általános bemutatása és tartalma:*

A feladat meghatározását írásos tervezési program képezi, rajzi mellékletek, alaprajzok, metszetek nélkül. A feladat megoldása során az általánosnak mondható folyamat, amely a nagyobb összefüggések felől halad a részletek felé, megfordul, a részletekből indulva a nagyobb összefüggések felé tart. A feladat az építészeti tervezés komplexitását hangsúlyozza, rávilágít arra, hogy az építészeti terv kvalitása nem egymás mellé rendezett értékek halmaza, hanem egymásra épülő értékek összefüggés rendszerében, áthatásában rejlik. A szemeszter folyamán a hallgatók elsajátítják a belsőépítészeti ábrázolás, szabadkézi, kézi szerkesztéses és számítógépes alapjait, technikáját.

*Oktatási módszer:*

A kurzus célja, hogy a hallgató belsőépítészeti ismeretek szerezzen, kreatív feladatokon keresztül.

A feladatok, követelmények kiadása a tematika szerint történik, a tantárgy Neptun Meet Street felületére feltöltésre kerülnek. A tantárgyhoz kapcsolódó információk ugyancsak ezen a felületen lesznek elérhetőek ahol a hallgatók a feladatokhoz kapcsolódó kérdéseiket is feltehetik (Fórum).

*Általános követelmények (pótlások, hiányzások):*

1. A tantárgy felvétele a NEPTUN-ban
2. Az előadásokon, valamint gyakorlati foglalkozásokon való, a kreditrendszerű TVSZ előírása szerinti aktív részvétel. A félév során a hiányzás elfogadható mértéke az órák 30%-a.

(PTE TVSZ.10/45.§(2)189 A felvett kurzusok foglalkozásain a részvétel hallgatói kötelezettség. A hallgató számára az adott tantárgyból érdemjegy, minősítés szerzése, illetve félévvégi aláírás csak abban az esetben tagadható meg hiányzás miatt, ha a megtartott foglalkozásoknak a tantárgy meghirdetésekor megszabott hányadát meghaladóan hiányzott. Ebben az esetben a tanulmányi nyilvántartásban a nem teljesítette bejegyzés szerepel. A szakfelelős a hiányzás elfogadható mértékét az összes órák 15-30 %-ában állapíthatja meg a tantárgy meghirdetésekor.) (PTE TVSZ 2.sz.melléklet 1/A. §325(5) Az előadásokon a létszámellenőrzés módszerét a tantárgyfelelős határozza meg.) (PTE TVSZ 2.sz.melléklet 1/A. §325(6) A hiányzások elfogadásának szabályai: a) az a hallgató, aki a tantárgy foglalkozásainak kevesebb, mint 15 %-áról hiányzott, hiányzás miatt nem marasztalható el. b) 327 akinek hiányzása 15 és 25 % között volt (bármely okból), a tantárgyfelelős a félév elfogadását az egyedi eset kivizsgálásával dönti el. c) akinek hiányzása eléri a 25 %-ot (bármely okból, igazoltan vagy a nélkül), vizsgára nem bocsátható.)

1. A félév során kiadott feladatok maradéktalan teljesítése és prezentálása.. A féléves eredményt az órákon való aktív részvétel, a feladatok határidőre történő leadása, a feladatok minősége befolyásolja!
2. A feladatok kidolgozása elsősorban a gyakorlati órákon történik a gyakorlatvezetők iránymutatása szerint kiscsoportokban. A gyakorlati órán a gyakorlatvezető ismerteti/ellenőrzi a tematika szerinti feladatokat. Az aktuális órához kapcsolódó témafelvezetés során a hallgatókkal interaktív diskurzust kezdeményez, majd ennek eredményeként csoportos és egyéni konzultáció zajlik.

*Követelmények (félév során elvégzendő feladatok):*

***Innovatív iroda terv*** - ITSH Budapest

Az épített terekben töltött idő szűkíthető a munkahelyünk tereire, mely tulajdonságai jól parametrizálhatóak. A világ vezető cégei kísérleteznek a munkaterek manipulációjával, a munka hatékonyságának növelése érdekében. A terek minősége befolyásolja a munka hatékonyságát – amellett több további tartalmi szintű üzenete van / lehet. Az ilyen irodaterekben eltöltött időnek élettani hatásai vannak, távlatos kihatással az ebben az épített környezetben létezőkre.

Ha egy tér biztosítani tudja a hatékony munkavégzéshez szükséges paramétereket, az elegendő ahhoz, hogy a komfort érzetünk és közérzetünk megfelelő legyen? A belső tér szerepet tud játszani fizikai jólétünknél?

A teret minden használója másképp érzékeli, egyedi élményeket vált ki, tanult és tapasztalt minták alapján. Belső terek tudatos alakítása mellet az épített teret alakító saját, egyedi tapasztalata, képzelőereje, világról alkotott elképzelése is befolyásolják. Ez az individuum által létrehozott, személyes és ezáltal egyedi téralkotás megfelelő bemeneti adatokkal nagyobb biztonsággal eredményez pozitív emberi kondíciót.

A tervezési feladat az ITSH Budapesti MILL Park épületének részletének az átalakítása és funkcióval való megtöltése (lounge ter, konyha, tárgyaló). A mai iroda struktúrák tanulmányozása után, a hallgató feladata, hogy átgondolja az eredeti tér funkcióját és javaslatot tegyen a funkció/ tevékenység megújítására, amely hangulatában és kialakításában egy korszerű és jól funkcionáló teret kell eredményezzen. A koncepció részletes kibontása és kutatása a feladat fontos részét képezi. Az egyterű irodák problémáinak az elemzésével a privát szféra szükségességének az átgonolásával is foglalkozni kell a feladat megoldása során. Továbbá a változatos munkavégzést (asztali munka, kooperációs munka stb.) segítő terek kialakítása is cél lehet a feladat megoldása során.

Nem munkaállomás a tervezési feladat. A modern irodák, a változatos munkavégzés lehetőségét biztosítják, ezeknek a tereknek az átgondolása a feladat és olyan korszerű tartalommal való megtöltése, amely az íróasztal melletti munkát ki tudja egészíteni.

|  |
| --- |
| RÉSZLETES TANTÁRGYI PROGRAM HETI BONTÁSBAN |
| Belső terek építészete, Belsőépítészet- és Bútortervezés  Minden héten péntek 09.30-11.00 előadás, 11.15- 14.45 gyakorlat az “A-008” (Pécs, Boszorkány utca 2.) épületében |

|  |  |  |  |
| --- | --- | --- | --- |
| ***hónap*** | ***nap*** | ***hét*** | ***gyakorlat*** |
| Szeptember | 06. | 01. |  |
| **13.** | 02. | Példák gyűjtése  Koncepció alkotás |
| 20. | 03. | Koncepció alkotás |
| **27.** | 04. | Koncepció konzultáció |
| október | 04. | 05. | Koncepció konzultáció |
| **11.** | 06. | Koncepció konzultáció |
| **18.** | 07. | Koncepció konzultáció |
| 25. | 08. | 1. Feladatrész beadása:   **Koncepció alkotás + KUTATÁS**  ( agyagot digitálisan kell leadni)l |
|  | 09. | **SZÜNET** |
| november | **08.** | 10. | Belsőépítészeti terv konzultációja |
| 15. | 11. | Belsőépítészeti terv konzultációja |
| **22.** | 12. | Belsőépítészeti terv konzultációja |
| 29. | 13. | Belsőépítészeti terv konzultációja |
| december | **06.** | 14. | 2. Feladatrész beadása:  **Tervezett IRODA belsőépítészeti terve** |
|  | 14. | 15. | 2. Feladatrész pótbeadása:  **Tervezett IRODA belsőépítészeti terve** |

*Formai követelmények:*

1. Feladatrész: **Koncepció alkotás + KUTATÁS**

\_ A feladat első része, hogy az 5 db kiemelkedő belsőépítészettel és belsőépítészeti koncepcióval bíró irodaépület elemzése, saját vélemény megfogalmazása (min 4000 karakter)

\_ A félév első szakaszában minden hallgatónak koncepció szinten ki kell alakítania 1 lounge, 1 teakonyhát és 1 tárgyaló helyiséget a megadott helyszínre ( a feltöltött anyagok közül szabadon lehet választani). A funkció, a hangulat definiálása a feladat!. A funkció pontos meghatározása a koncepció szempontjából fontos, ez határozza meg a tér alapvető karakterét és megjelenését azt, hogy ezek hogyan egészíti ki az munkaállomásokat.

*Leadandó munkarészek:*

*\_ 4000 karakteres tanulmány, képekkel (5 db példa) alátámasztva*

\_ 1 lounge helység, 1 teakonyha, 1 tárgyaló:

-koncepció ábrák

- alaprajz(ok) 1:50

- 3d koncepció képek (kézi vagy gépi)

*Formátum:*  
15X25 cm újságszerű brossúra. Leadás digitális formában. ( a félév elején készített tanulmányt is ebbe a füzetbe kell elhelyezni)

2. Feladatrész: **Tervezett IRODA belsőépítészeti terve***A lounge, teakonyha és a tárgyaló részleteinek a kidolgozása a feladat.*

*Leadandó munkarészek:*

\_ koncepció ábrák

\_ alaprajz(ok) 1:50 / burkolatkiosztási terv

\_ bútorozási terv

\_ világítási terv

\_ falnézet 1:50 (min 2db)

\_ falnézet 1:20/részletrajz

\_ bútorterv 1:5

\_ 3d képek (kézi vagy gépi)

\_ 1 db GIF (10-15 kép) egyedi bútor tervről és annak működéséről vagy egy egyedi térkialakításról és annak használatáról

*Formátum:*  
Belsőépítészeti rajzi dokumentáció méretéhez igazított újság szerű formátum. Leadás digitális és nyomtatott formában.

A leadott feladatokat magas esztétikai, grafikai minőségben kell prezentálni. Az értékelés során ez is szempont lesz. A mérhető műszaki és esztétikai minőség hiánya bizonyos esetben pótlásra, ismétlésre adhat okot.

*Féléves számonkérések, leadások:*

A félév végén a terv minden munka részének leadása szükséges (a meghirdetett időpontban és helyen), pótlása/javítása/hiánypótlás maximum 1 alkalommal lehetséges.

A szemeszterben megszerezhető pontszámok részletezése:

1, Feladatrész: **Koncepció alkotás + KUTATÁS**

1 lounge es 1 db tárgyaló koncepciója 25 pont

kutatás/esszé/példák 15 pont

2. Feladatrész:**Tervezett IRODA belsőépítészeti terve**

2.1 Belsőépítészeti tartalom 25 pont   
 2.2 műszaki tartalom 15 pont  
 2.3 GIF 10 pont

Jelenlét:  
 Órákon való részvétel 10 pont

*Megszerezhető: max.pont 100 p*

89 p – 100 p 5 (A - jeles, excellent,)

77 p – 88 p 4 (B - jó, good)

66 p – 76 p 3 (C- közepes, avarage,)

55 p – 65 p 2 (D elégséges, satisfactory)

0 p – 54 p 1 (F - elégtelen, fail )

(PTE TVSZ 48. § (1) A hallgató teljesítményének értékelése lehet: a) ötfokozatú: jeles (5), jó (4), közepes (3), elégséges (2), elégtelen (1) minősítés, b) háromfokozatú: jól megfelelt (5), megfelelt (3), nem felelt meg (1) minősítés.)

Az egyes fokozatok megállapításának alapja:

\_a feladatkiírások követelményeinek teljesítése

\_ az elsajátított elméleti tudás gyakorlati alkalmazása

\_a feladatok műszaki, grafikai, építészeti tartalma, gondolatisága és ezek minősége.

A félév végi osztályzat a feladatok során megszerzett pontok alapján kerül megállapításra, úgy hogy a hallgató TVSZ szerinti óraszámban megjelent a gyakorlati órákon, aktívan részt vett a féléves munkában, minden feladatát értékelhető minőségben beadta. Beszámításra kerül a hallgató félév közben tanúsított aktivitása/inaktivitása, fejlődése, az előadásokon való részvétel. (PTE TVSZ 48. § (2)213 A hallgató nem szerez kreditpontot, amennyiben a teljesítményét elégtelen (1), vagy nem felelt meg (1) minősítésre értékelik, továbbá amennyiben a hallgató teljesítménye nem volt értékelhető, és a tanulmányi nyilvántartásban a „nem teljesítette” bejegyzés szerepel. (4) Az értékelés ellen – a javítási, illetve pontszámítási hiba, valamint a 12. § (2) bekezdésében írt lehetőség kivételével – jogorvoslatnak helye nincs.)

*Hallgatók esélyegyenlőségének biztosítása:*

A hallgató joga, hogy a felsőoktatási intézményben biztonságban, egészséges környezetben folytathassa tanulmányait, továbbá tehetségétől, képességétől, érdeklődésétől függően segítséget kapjon a tanulmányaihoz, a pályakezdéshez, e körben különösen, hogy állapotának, személyes adottságának, fogyatékosságának megfelelő ellátásban részesüljön.

A kérelmeket a kari Tanulmányi Bizottsághoz címezve kell benyújtani a kari Tanulmányi Osztályon. A kérelemhez mellékelni kell a fogyatékosság típusát és mértékét igazoló jelen szabályzat 81. §-ban meghatározott szakvéleményt. A kérelmeket a Tanulmányi Osztály vezetője a beérkezést követően haladéktalanul továbbítja a kari fogyatékosügyi koordinátor részére elektronikus formában.

*Ajánlott irodalom:*

dr. Zoltán Erzsébet Szeréna: Irodaházak tervezése

Reischl Antal: Lakóépületek tervezése I-II.

E. Neufert: Építés és tervezéstan, Bp.-Pécs 1999 Dialóg Campus Kiadó

Johannes Itten: A színek művészete 1961. Germani, 2002. Göncöl-Saxum, Budapest

Kaesz Gyula: Ismerjük meg a bútorstílusokat,1962, Bp. Gondolat

Vadászi Erzsébet: A bútor története 1987. Műszaki könyvkiadó, Bp.

Pogány Frigyes:A belsőterek művészete 1975. Gondolat Bp.

Kepes György: A látás nyelve 1944. Chicago, 1979. Gondolat Bp.

Kozma Lajos: Az új ház, 1941. Zürich, 1978. Corvina Bp.

Cságoly Ferenc: Középületek, 2004. TERC Bp.

Will Pryce: Fa a világ építészetében, 2005. Kossuth, Bp.

Üveg az építészetben, 2001. Magyar Üvegművészeti Társaság, Pécs

Fiell C.- Fiell P.: Design a 21. században. (Budapest: Taschen- Vince) 2004  
Ernyei Gy.: Design: tervezés elmélet és termékformálás 1750-2000. (Budapest- Pécs: Dialóg Campus) 2001  
Sparke P.: Design: mesterek és mesterművek. (Budapest: Atheneum 2000) 2000  
Foley E.: The book of decorative furniture. (London: Jack Publisher) 1911  
Lakshmi Bhaskaran: A forma művészete (Budapest:Scolar Kiadó) 2007  
Zalavári József: A forma tervezése (Budapest:Scolar Kiadó) 2008  
Matthew Healey: Mi az a branding? (Budapest:Scolar Kiadó) 2009

Pécs, 2019. szeptember 2.

**Dr. BORSOS Ágnes,**

egyetemi docens

Pécsi Tudományegyetem Műszaki és Informatikai Kar

Belső terek építészete belsőépítészet és bútortervezés